Koulskoude n'o deus ar pep brasañ eus an tiegezhioù breizhat a noblañs en deiz a hiziv, ar re a zo c'hoazh gwriziennet don en o gladoù  kentidik, nemet ur brud lec'hel, anavezet ha doujet hepken gant an dud diwar-dro. Diwar o fenn e c'heller menegiñ hag adlavarout barnadenn Ernest Renan en naontekvet kantved : "An noblañs breizhat gwirion a oa anezhi pennoù-parrezioù, re gentañ ar bobl, eus an hevelep orin ganti, o perc'hennañ diwar hêrezh ar gwir da gerzhout en he fenn ha d'he derc'houezañ. An den nobl-se, diwar ar maez, pa chome paour, er-maez an itrikerezh hag ar c'hoant da binvidikaat, doujadusoc'h, n'eus ket." (Emgounioù bugaleerezh ha  yaouankiz)